Marokko i Eurovision Song Contest

Marokko har deltatt i Eurovision Song Contest én gang, og det var i 1980. Landet deltok med artisten Samira Bensaïd som sang «Bitaqat khub» på arabisk. Hun ble nummer 18 av 19 deltakere. Marokko har ikke deltatt siden, hovedsakelig på grunn av at landet ikke ønsker å delta i en konkurranse med Israel.

 Bakgrunn 
Marokko ble det første afrikanske og arabiske landet som deltok i konkurransen, da landet debuterte i 1980.Tunisia var påmeldt i 1977, men trakk seg. Det var den marokkanske statskanalen SNRT som sto bak deltakelsen. Årsakene til at det afrikanske landet kunne delta i en europeisk sangkonkurranse, er at Marokko ligger innenfor det europeiske kringkastingsområdet samt at SNRT er aktivt medlem i Den europeiske kringkastingsunion og dermed har rett til å delta. Av samme årsak deltar også Israel i konkurransen, selv om landet ligger i Midtøsten. Libanon skulle delta i Eurovision Song Contest i 2005, men trakk seg like før konkurransen av politiske årsaker. 

Den marokkanske tv-kanalen valgte Samira Bensaïd til å representere landet med sangen «Bitaqat khub» – det første Eurovision-bidraget på arabisk. 

Marokko var det femte landet ut på scenen i 1980, og «Bitaqat khob» fikk bare 7 poeng under avstemningen – samtlige fra Italia. Med det endte Marokko nest sist, bare Finland gjorde det dårligere. Etter denne ene deltakelsen trakk SNRT seg fra Eurovision Song Contest og har aldri siden kommet tilbake. 

 Forholdet til Israel og en mulig retur 
En årsak til Marokkos fravær er at landet ikke ønsker å delta i samme konkurranse som Israel. Den arabiske verden har et anstrengt forhold til Israel, og de fleste arabiske landene anerkjenner ikke Israel som stat. I Eurovision Song Contest 1980 var Israel fraværende, siden konkurransen falt sammen med landets minnedag for falne soldater og ofre for krig. Det israelske fraværet banet vei for Marokkos debut, men i 1981 var Israel tilbake, og Marokko trakk seg fra konkurransen for godt. 

Etter 2010 har EBU gjort flere fremstøt overfor Marokko med tanke på en retur. I januar 2020 bekreftet daværende konkurransesjef Jon Ola Sand at EBU var i samtaler med den marokkanske kringkasteren Société Nationale de Radiodiffusion et de Télévision (SNRT) om en deltakelse i konkurransen. Kommunikasjonssjef i SNRT, Karim Sbai, uttalte derimot i februar 2020 at kringkasteren ikke hadde diskutert noen retur, og at det neppe ville bli aktuelt per da.

I 2020 normaliserte Marokko og Israel sitt politiske forhold, og landene opprettet fulle diplomatiske forbindelser for første gang etter at staten Israel ble opprettet i 1948. Den marokkanske anerkjennelsen av Israel gjør det i utgangspunktet politisk akseptabelt for Marokko å delta i konkurranser med Israel. Dermed fjernes en stor barriere som har stoppet Marokko fra å delta i Eurovision Song Contest etter 1980.

 Deltakere 

ÅrArtistTittelNorsk oversettelsePlassPoeng 1980 Samira Bensaïd «Bitaqat khub» (بطاقة حب)Kjærlighetskort187 colspan="6" data-sort-value="zzzzz" 

 Poenggivning 
miniatyr|Samira Bensaïd i uka før finalen i Haag.
I sin eneste finale fikk Marokko alle sine syv poeng fra Italia. Den marokkanske juryen ga følgende poeng:
PoengLand121087654321

 Kommentatorer, poengopplesere og dirigenter 
 År Kommentator Poengoppleser Dirigent1978  Ukjent  colspan=2  1979  colspan=3  1980Ukjent (Al Aoula)1981–  colspan=3 

 Referanser og fotnoter 

 Eksterne lenker 
 Offisiell nettside for Eurovision Song Contest
 Marokko i Eurovision Song Contest

Kategori:Land i Eurovision Song Contest